Alice Hamilton

Alice Hamilton mediku eta ikertzaile estatubatuarra izan zen, ezaguna lan osasunaren arloan egindako lanagatik eta industria toxikologian aitzindaria izan zelako. 1869ko otsailaren 27 jaio zen Manhattanen eta 1970eko irailaren 22an hil zen. Harvard Unibertsitateko Medikuntza Eskolan sartu zen lehen emakumea ere izan zen.

Bere lan zientifikoaz gain, Hamilton feminista, berritzaile soziala eta gizarte ongizatearen defendatzailea, bakearen aldeko ekintzailea eta boluntarioa izan zen Chicagoko Hull House-n. Sari eta ohore ugari eman zitzaizkion, eta ospetsuena Lasker Saria  izan zen zerbitzu publikoan egindako ekarpenengatik.

Osasun publikoan eta laneko segurtasunean karrera hasi zuen 1910ean, Charles S. Deneen Illinoisko gobernadoreak sortu berria zen Illinois Batzordeko Lan Gaixotasunen Batzorderako mediku berrikusle izendatu zuenean. Hamlitonek zuzendu zituen batzordearen ikerketak, hala nola beruna eta bestelako substantzia toxikoak bezalako pozoi industrialak.

Alice Hamiltonek berun bidezko pozoitzeari buruzko ikerketa egin zuen munizioen industrietan, besteak beste, eta frogatu zuen nitrogeno gasek, berunak eta izpi biskosaren fabrikazioak gaixotasunak ekar zitzaketela, hala nola ikusmen-galera, buru-alterazioak eta paralisia.

Kanpo estekak 

Newyorkarrak
Ameriketako Estatu Batuetako medikuak
Patologoak
Emakume medikuak
Ameriketako Estatu Batuetako  ehun urtedunak
Bakezaleak
Ameriketako Estatu Batuetako feministak
Harvard Unibertsitateko irakasleak
Higiene industriala